24. – 25. juulil 2021 toimusid Kääriku staadionil järjekordsed Eesti meistrivõistlused kergejõustikus seeniorsportlastele. Osalejate arv ulatus tublisti üle 200, millest meeste osakaal ca 70 protsenti. Tartu KEVEK delegatsioon oli esindatud 28 sportlasega - 17 meest ja 11 naist.

Kokku võideti 43 kulda 21 hõbedat ja 23 pronksi, sellest naised 21 kulda 11 hõbedat ja 6 pronksi.

Tervelt 5 kuldmedalit võitis KEVEKit esmakordselt esindanud Esmeralda Lille, võisteldes sellel aastal veel viimast korda N65 vanuseklassis. Järgmisel aastal tuleb tal võistelda juba järgmises N70 vanuseklassis. Esmeralda Lille leidis vaatamata võistluse ajakava tihedusele ja ilma palavusele endas jõudu ja sitkust osaleda pea kõikidel jooksualadel. Ainsa jooksualana jäi seekord proovimata vaid 800m, mis joosti Käärikul vahetult enne 5000m jooksu aga jooksvas edetabelis sellegi distantsi aeg olemas nagu ka 1 miili jooksus. Sedakorda said ühiselt vahetult meistrivõistluste eelselt seatud ajalised eesmärgid Esmeraldal kõikides jooksudes täidetud või siis isegi tublisti ületatud.

 Meeste hulgas sai sama vägiteoga hakkama väsimatu Ilmar Tagel, kel samuti vahetub juba järgmisel aastal järjekordne võistlusklass. Viimast korda M75 klassis suvistel kergejõustiku meistrivõistlustel võistelnud Ilmar leidis endas jõudu osalemiseks (minu andmetel ka ainsa sportlasena) kõikidel kavas olnud jooksudistantsidel. Tasuks 4 kulda 1 hõbe ja 1 pronks.

Olgu siinkohal ka võrdlusena ära toodud kahe kange sportlase jooksude ajad, esimesena on märgitud Esmeralda Lille aeg:

100m 21,04 vs 21,76; 200m 44,00 vs 47,53; 400m 1.38,20 vs 1.49,06; 800m Ilmari aeg 4.40,25;

1500m 7.20,63 vs 8.15,07 ja viimase jooksualana kavas olnud 5000m 27.02,61 vs 34.58,45.

Olgu veel lisatud, et 5000m jooksu ajal oli õhu temperatuur staadionil +31 kraadi, taevas pilvitu ning joogipausideks ega enda kastmiseks võimalust sedakorda jooksjatel polnud. Samas õnnestus Esmeraldal Käärikul üle poole minuti parandada maikuus Tamme staadionil KEVEKi /Tartu Kalevi jooksusarjas joostud 5000m aega. Suurepärane tulemus. Seevastu alustas Ilmar oma lõpuponnistust tervelt 1 ring varem. KEVEKi vapper triatlonimees ei andnud aga alla vaid kannatas ja jooksis võiduka lõpuni. Respekt.

Kogu võistluse statistika on jätkuvalt leitav internetist aadressil timesport.ee

KEVEKi ülejäänud medalid jagunesid järgnevalt (sulgudes tehtud alade arv):

KEVEKi naised:

Marika Koplimägi (5) 4 kulda 1 pronks

Klaarika Eksi (4) 4 kulda

Ingrit Ernits (3) 3 kulda

Mare Külv (4) 2 kulda 2 hõbedat

Elin Suits (4) 2 kulda 2 hõbedat

Ingrid Lindeberg (1) 1 kuld

Erge Viiklaid (5) 3 hõbedat 1 pronks

Anu Kotkas (5) 2 hõbedat 2 pronksi

Natalja Makarova (3) 1 hõbe 1 pronks

Siiri Pilt (1) 1 hõbe

Anneli Kodasma (3) 1 pronks

KEVEKi mehed:

Andrus Mutli (5) 4 kulda 1 hõbe

Kalev Kajaste (4) 3 kulda 1 hõbe

Ülo Randaru (4) 3 kulda 1 hõbe

Juhan Tennasilm (5) 3 kulda 1 pronks

Margus Kirt (2) 2 kulda

Priit Jõgi (8) 1 kuld 1 hõbe 3 pronksi

Tõnu Ainsoo (10) 1 kuld 2 pronksi

Peeter Kuznetsov (2) 1 kuld

Airos Lain (4) 2 hõbedat 1 pronks

Janek Vana (6) 1 hõbe 4 pronksi

Priit Paalo (5) 1 hõbe

Enn Kivisaar (3) 1 hõbe

Veiko Randaru (5) 3 pronksi

Aivar Pere (1) 1 pronks

Heino Sildala (3) 1 pronks

Kahel võistluspäeval oli nii õnnestumisi kui ka sportliku ebaõnne. Nii näiteks jäi Juhan Tennasilmal pooleli kaugushüppe, kus kohtuniku otsusel ei pääsenud pärast kolme üle astutud hüpet sooritama finaalhüppeid. Nii läkski kaduma lõpuprotokollis koht ja medal. Allakirjutanul endal õnnestus vahetult osaleda kahes jooksus, kus sündis ka uus Eesti veteranide rekord. Esimesel päeval õnnestus mul selle aasta viiendas 100m jooksus siiski 1 sajandiku võrra parandada senist ligi 30 aastast rekordit. Uus M60 rekord nüüdsest 13,01.

Teise rekordi jooksmises osales teinegi tubli KEVEKi jooksumees. Nimelt esmakordselt õnnestus 4x100m teatejooksus saada protokolli aeg M60 vanuseklassis. Koosseisus Lauri Lipp, Aivar Pere, Uno Roosileht ja Ülo Randaru õnnestus staadioniring läbida 54,90 sekundiga. Küllap sündis teisigi rekordeid nii isiklikke kui ka muid. Hetkel piirdun siis nende kahega. Mõnusat suve ja edukaid starte. Kõigile pind päkka!